Source: https://www.zakonypreludi.sk/zz/1960-26
Timestamp: 2020-08-05 08:11:08+00:00
Document Index: 13183092

Matched Legal Cases: ['§ 16', '§ 10', '§ 2', '§ 3', '§ 2', '§ 3', '§ 2', '§ 4']

26/1960 Zb. Vyhláška Ministerstva pôdohospodárstva o chytaní ondatry pižmovej a zbere jej kožiek | Aktuálne znenie
26/1960 Zb.
Vyhláška č. 26/1960 Zb.Vyhláška Ministerstva pôdohospodárstva o chytaní ondatry pižmovej a zbere jej kožiek
Čiastka 11/1960
Platnosť od 01.04.1960 do28.02.1962
Účinnosť od 01.04.1960 do28.02.1962
Zrušený 23/1962 Zb.
Aktuálne znenie 01.04.1960 - 28.02.1962
Ministerstva pôdohospodárstva
z 10. marca 1960
o chytaní ondatry pižmovej a zbere jej kožiek
Ministerstvo pôdohospodárstva po dohode so zúčastnenými ministerstvami ustanovuje podľa § 16 zákona č. 62/1952 Zb. o rybárstve a podľa § 10 ods. 3 zákona č. 63/1958 Zb. o druhom päťročnom pláne rozvoja národného hospodárstva Československej republiky:
Účelom tejto vyhlášky je zabezpečiť pre naše hospodárstvo hodnotné a nepoškodené kožky ondatry pižmovej a regulovať jej stavy spôsobom vylučujúcim ohrozovanie chovu rýb a iných vodných zvierat.
Chytať ondatru pižmovú sú oprávnení:
1. vlastníci alebo užívatelia pozemkov, vodných diel a zariadení, na ktorých sa ondatra pižmová vyskytne,
2. rybárski hospodári v revíroch, pre ktoré boli ustanovení,
3. osoby oprávnené na výkon rybárskeho práva v rybárskych revíroch, pre ktoré im boli vydané povolenky na rybolov,
4. poľovnícki hospodári v poľovníckych revíroch, pre ktoré boli ustanovení,
5. držitelia poľovníckych lístkov v poľovníckych revíroch, pre ktoré im bola poľovníckym hospodárom vydaná povolenka na lov.
(1) Chytať ondatru pižmovú môžu okrem osôb uvedených v § 2 aj iné osoby, ktorým výkonný orgán okresného národného výboru na návrh podniku povereného zberom a výkupom zberných surovín vydá povolenie na chytanie ondatry pižmovej (ďalej len „povolenie“).
(2) Pred vydaním povolenia vyžiada si výkonný orgán okresného národného výboru vyjadrenie k navrhnutým osobám od okresného výboru Československej poľovníckej jednoty*) a od Výboru oblastnej pobočky Československého sväzu rybárov.**)
(3) Osoby, ktorým sa povolenie vydalo, sú oprávnené loviť ondatru pižmovú v územnom obvode okresného národného výboru, ktorý povolenie vydal. Povolenie môže výkonný orgán okresného národného výboru kedykoľvek odňať.
(1) Osoby, ktorým sa vydalo povolenie (§ 3), môžu za účelom chytania ondatry pižmovej vstupovať na pozemky a miesta, kde sa vyskytuje. Tieto osoby sú povinné nahradiť všetky škody, ktoré pritom spôsobia, najmä na pozemkoch, vodných dielach a zariadeniach, poľovníctvu a rybárstvu.
(2) V rybníkoch alebo na vodných dielach a zariadeniach, ktoré sú v správe, prípadne v užívaní organizácií socialistického sektora, môžu osoby uvedené v § 2 č. 2 až 5 a § 3 ods. 1 chytať ondatru pižmovú len so súhlasom týchto organizácií.
(1) Strieľať ondatru pižmovú sa zakazuje.
(2) Chytať ondatru pižmovú sa dovoľuje len v čase od 1. októbra do 31. marca.
(3) Chov, držanie a preprava živých pižmových ondatier sú zakázané.
Osoby uvedené v §§ 2 a 3 sú povinné ponúknuť kožky ondatier pižmových na výkup podnikom povereným zberom a výkupom zberných surovín.
Ministerstvo pôdohospodárstva môže po dohode so zúčastnenými ústrednými úradmi určiť odchýlky, prípadne povoliť výnimky z ustanovení §§ 4 a 5 tejto vyhlášky.
Prvý námestník ministra pôdohospodárstva:
*) Na Slovensku:
Sväz poľovníckych ochranných združení na Slovensku.
**) Na Slovensku:
Slovenský sväz rybárov v Žiline.